ZMLUVA O DIELO

č. doplní objednávateľ pred podpisom Zmluvy o dielo

*uzavretá podľa zákona č. 343/2015 Z. z. o verejnom obstarávaní o zmene a doplnení niektorých zákonov v znení neskorších predpisov a podľa § 536 a násl. zákona č. 513/1991 Zb., obchodného zákonníka, v platnom znení*

I.  
ZMLUVNÉ STRANY

* 1. **Objednávateľ**

Názov Mesto Levoča

Sídlo Námestie Majstra Pavla, 054 01 Levoča

Štatutárny orgán Ing. Miroslav Vilkovský, MBA – primátor mesta

IČO 00329321

DIČ 2020717754

Bankové spojenie UniCredit Bank Slovakia, a.s., Levoča

IBAN SK45 1111 0000 0010 1934 5046

*(ďalej len „Objednávateľ“)*

* 1. **Zhotoviteľ**

Názov : ..............................

Sídlo : ..............................

IČO : ..............................

DIČ : ..............................

IČ DPH : ..............................

Bankové spojenie : ..............................

IBAN : ..............................

štatutárny orgán : ..............................

Zapísaná v:   ..............................

Zástupca oprávnený konať:

a) vo veciach technických : ..............................

b) vo veciach realizácie : ..............................

Telefón/fax : ..............................

e-mail : ..............................

*(ďalej len „Zhotoviteľ“)*

II.  
Východiskové podklady

1. Táto zmluva o dielo je výsledkom procesu verejného obstarávania zákazky s nízkou hodnotou na poskytnutie služieb s názvom: „**Radnica na Námestí Majstra Pavla č. 2 v Levoči – projektová dokumentácia“**, ktorý vykonal objednávateľ v súlade s § 117 Zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") a v súlade so schválenou Smernicou mesta Levoča o verejnom obstarávaní č. 01/2020 zo dňa 01.08.2020.

# III. PREDMET ZMLUVY

1. Predmetom tejto zmluvy je zhotovenie diela, t. j. zhotovenie projektovej dokumentácie obnovy objektu Radnice na Námestí Majstra Pavla č. 2 v Levoči pre stavebné povolenie a realizáciu stavby, rozsahom a obsahom spojenej do jednej dokumentácie (jednostupňového projektu) po etapách“.
2. Zhotovením diela s názvom: **„ Obnova radnice v Levoči“** (ďalej len dielo) sa rozumie vypracovanie projektovej dokumentácie pre stavebné povolenie a realizáciu stavby, rozsahom a obsahom spojenej do jednej dokumentácie (jednostupňového projektu) v objekte Radnice na Námestí Majstra Pavla č. 2 v Levoči (ďalej len „projektová dokumentácia) vrátane vypracovaného rozpočtu a výkazu výmer:
   * 1. etapa bude zahŕňať:

* rekonštrukcia prízemia a západného suterénu objektu a ich nevyhnutných úprav,
* sanácia vlhkosti v suterénových priestoroch objketu,
* statické posúdene stavby a stavebných úprav,
* technické zariadenie budovy (vodovod, kanalizácia, plynovod),
* projekt vykurovania vrátane zdroja tepla,
* elektroinštalácia (silnoprúdové a slaboprúdové rozvody),
* protipožiarna bezpečnosť stavby,
* špecifikácia umelecko-remeselných činností,
* vodovodná, kanalizačná a plynovodná prípojka.
  + 1. etapa bude zahŕňať:
* obnovu 2. NP a 3. NP, stavebné úpravy podkrovia pre muzeálne využitie, rekonštrukcia východného suterénu,
* statické posúdene stavby a stavebných úprav,
* technické zariadenie budovy (vodovod, kanalizácia, plynovod),
* projekt vykurovania vrátane zdroja tepla,
* elektroinštalácia (silnoprúdové a slaboprúdové rozvody),
* protipožiarna bezpečnosť stavby,
* špecifikácia umelecko-remeselných činností.

Dielo bude pozostávať z týchto častí:

* Sprievodný správa,
* Súhrnná technická správa,
* Celková situácia stavby (zastavovací plán),
* Koordinačný výkres stavby,
* Dokumentácia stavebných objektov (stavebná časť),
* Projekt protipožiarnej bezpečnosti stavby
* Projekt organizácie výstavby,
* Dokumentácia prevádzkových súborov,
* Celkové náklady stavby,
* Doklady.

1. Identifikácia územia a stavby: parcela KN - C 8, druh pozemku: zastavaná plocha a nádvorie o výmere 901 m2, zapísaná na LV č. 1, katastrálne územie Levoča, súpisné číslo stavby 2.
2. Zhotoviteľ sa zaväzuje vykonať dielo vo vlastnom mene a na vlastnú zodpovednosť, na svoje náklady, v dohodnutom čase a v dohodnutej kvalite.
3. Zhotoviteľ vyhlasuje, že je oprávnený a odborne spôsobilý vykonávať dielo podľa tejto zmluvy.
4. Zhotoviteľ vykoná dielo podľa tohto článku v spolupráci s osobami oprávnenými na vykonávanie vybraných činností vo výstavbe. Zodpovednosť zhotoviteľa za riadne a včasné vykonanie diela tým zostáva nedotknutá.
5. Zhotoviteľ každú etapu projektovej dokumentácie bodu 3.2. tejto zmluvy dodá v 6-tich vyhotoveniach v tlačenej (grafickej) forme a 2x v elektronickej forme na CD/DVD nosiči alebo inom ekvivalentom nosiči vo formáte PDF. Položkovitý rozpočet bude predložený 3x v tlačenej forme, 1x v elektronickej forme na CD/DVD nosiči alebo inom ekvivalentom nosiči a výkaz výmer 1x v elektronickej forme na CD/DVD nosiči alebo inom ekvivalentom nosiči.
6. 1. Etapa diela bude financovaná z programu Ministerstva kultúry Slovenskej republiky v rámci grantového programu Obnovme si svoj dom na rok 2020 a z vlastných prostriedkov verejného obstarávateľa vyčlenených na tento účel a druhá etapa v zmysle bodu 5.2 tejto zmluvy.

**IV.   
CENA DIELA**

1. Cena za zhotovenie diela v rozsahu čl. III tejto zmluvy je stanovená v zmysle Zákona NR SR č. 18/1996 Z. z. o cenách v znení neskorších predpisov, Vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
2. Cena za zhotovenie diela je doložená zhotoviteľom oceneným výkazom výmer na základe predloženej cenovej ponuky zo dňa .............. **pre každú etapu diela samostatne (**príloha č.1) a predstavuje sumu

Cena diela - 1. etapa bez DPH .............................. EUR

DPH .............................. EUR

Cena diela - 2. etapa bez DPH .............................. EUR

DPH .............................. EUR

**Cena diela vrátane DPH / Cena celkom .............................. EUR**

(slovami: xxx EUR)

V prípade neplatcu DPH sa uvedie celková navrhovaná zmluvná cena. Na túto skutočnosť upozorní zhotoviteľ v ponuke.

1. Dohodnutá cena je maximálna a zahrňuje všetky náklady spojené s vypracovaním diela a poskytnutím súčinnosti a úpravou diela v zmysle čl. V bod 5.5. a 5.6. tejto zmluvy.
2. V prípade, že 2. etapa diela nebude zrealizovaná a odovzdaná v zmysle čl. V tejto zmluvy do konca r. 2022, zmluvné strany sú opravnené postupovať v zmysle §18 ods. 6 Zákona o verejnom obstarávaní č. 343/2015 Z.z. a upraviť cenu diela špecifikovanú v ods. 1 tohto článku o hodnotu ročnej miery inflácie meranej indexom spotrebiteľských cien vyhlásenej Štatistickým úradom SR za predchádzajúci kalendárny rok.

**V.  
ZHOTOVENIE DIELA A TERMÍN PLNENIA**

1. Zhotoviteľ sa zaväzuje dielo zhotoviť v lehote:
   1. 1. etapa najneskôr do 15.03.2021,
   2. 2. etapa najneskôr do 6 mesiacov odo dňa písomného pokynu objednávateľa o začatí realizácie diela v zmysle článku III bod 3.2 – 2. etapa tejto zmluvy.
2. Zhotoviteľ berie na vedomie, že v čase uzatvorenia tejto zmluvy, objednávateľ nedisponuje finančným krytím na 2. etapu diela. Z uvedeného dôvodu je zhotoviteľ oprávnený začať a  pokračovať v realizácii 2.etapy diela až na základe písomného pokynu objednávateľa doručeného zhotoviteľovi. V prípade, ak objednávateľ nezíska finančné krytie na 2. etapu diela a písomne nevyzve zhotoviteľa v zmysle bodu 5.1, 5.1.2 tejto zmluvy na realizáciu 2.etapy diela do 31.12.2024, berú zmluvné strany na vedomie, že 2.etapa diela sa nebude vôbec realizovať a zmluva zaniká v časti týkajúcej sa 2. etapy diela, s výnimkou tých ustanovení zmluvy, ktoré sa vzťahujú na 1. etapu diela, a ktoré majú platiť aj po ukončení tejto zmluvy.
3. Ak zhotoviteľ pripraví dielo na odovzdanie pred termínom v bode 5.1. tohto článku, objednávateľ je povinný toto dielo prevziať aj v skoršom ponúkanom termíne.
4. Dielo bude odovzdané po dokončení každej etapy samostatne na základe písomného protokolu o odovzdaní a prevzatí tej ktorej etapy diela podpísaného objednávateľom a zhotoviteľom. Deň podpisu protokolu oboma zmluvnými stranami sa považuje za deň prevzatia tej ktorej etapy diela objednávateľom. Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť.
5. Počas plnenia záväzku zhotoviteľa diela vymedzeného v článku III. tejto zmluvy sa uskutočnia pracovné stretnutia a to približne po 50 %-nej rozpracovanosti a 80 %-nej rozpracovanosti projektovej dokumentácie tej ktorej etapy diela. Pracovné stretnutia sa uskutočnia v sídle objednávateľa. Obsahom pracovných stretnutí bude kontrola stavu plnenia predmetu zmluvy. Termín pracovných stretnutí sa určí vzájomnom dohodou objednávateľa a zhotoviteľa.
6. Zhotoviteľ sa zaväzuje spolupracovať v procese verejného obstarávania na výber zhotoviteľa stavebných prác podľa projektovej dokumentácie a poskytnúť objednávateľovi stavebných prác súčinnosť pri vysvetľovaní projektovej dokumentácie a výkazu výmer v priebehu procesu verejného obstarávania. Súčinnosť podľa tohto bodu zmluvy poskytne zhotoviteľ diela bezodkladne; najneskôr do troch (3) pracovných dní od požiadania objednávateľa, resp. po vzájomnej dohode oboch zmluvných strán v závislosti od rozsahu požiadavky. Zhotoviteľ sa zároveň zaväzuje zapracovať do diela opodstatnené pripomienky, ktoré vyplynú v rámci procesu verejného obstarávania, stavebného konania a pri realizácii stavby.
7. Zhotoviteľ sa zaväzuje na riadne a včasné splnenie diela podľa tejto zmluvy. Lehoty podľa tohto článku neplynú po dobu, ktorú zhotoviteľ nemôže plniť svoj záväzok pre neposkytnutie súčinnosti zo strany objednávateľa.
8. Objednávateľ sa zaväzuje, že riadne dokončené dielo prevezme za podmienok stanovených v tejto zmluve, a že za jeho zhotovenie zaplatí dohodnutú cenu podľa článku IV. tejto zmluvy.

**VI.  
 PLATOBNÉ PODMIENKY**

1. Fakturácia a úhrada faktúr za plnenie predmetu zmluvy sa bude realizovať za jednotlivé etapy samostatne po ich protokolárnom odovzdaní a prebratí.
2. Objednávateľ sa zaväzuje uhradiť zhotoviteľovi cenu za vykonanie diela na základe faktúry zhotoviteľa, vystavenej po prevzatí samostatne každej etapy diela objednávateľom, so splatnosťou 30 dní odo dňa doručenia faktúry objednávateľovi, a to bezhotovostným prevodom na účet zhotoviteľa uvedený v záhlaví tejto zmluvy.
3. Zhotoviteľ zodpovedá za správnosť a úplnosť faktúry, ktorá musí mať náležitosti daňového dokladu v zmysle Zákona č.222/2004 Z.Z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH, číslo zmluvy, opis vykonaného diela a deň odovzdania diela, deň vystavenia a odoslania faktúry, deň splatnosti faktúry, označenie bankového spojenia zhotoviteľa a číslo účtu, rozsah diela, fakturovanú čiastku, pečiatku a podpis oprávnenej osoby. Faktúra sa vyhotovuje v 4 (štyroch) originálnych vyhotoveniach.
4. V prípade, že faktúra nebude spĺňať náležitosti riadneho daňového dokladu, objednávateľ požiada zhotoviteľa o jej opravu a doplnenie. Lehota splatnosti plynie až od doručenia opravenej faktúry.
5. Podkladom pre úhradu ceny za dielo bude zástupcami objednávateľa a zhotoviteľa potvrdený protokol o odovzdaní a prevzatí etapy diela a následne vystavená a objednávateľovi doručená faktúra zhotoviteľa.
6. Objednávateľ neposkytuje preddavky ani zálohové platby na plnenie predmetu zmluvy.
7. Faktúry budú predkladané v štyroch originálnych vyhotoveniach pričom Objednávateľ obdrží tri (3) vyhotovenia a Zhotoviteľ jedno (1).

**VII.  
ZÁRUČNÁ DOBA A ZODPOVEDNOSŤ ZA VADY**

1. Zhotoviteľ zodpovedá za to, že predmet tejto zmluvy bude zhotovený podľa platných právnych predpisov, technických noriem a podmienok tejto zmluvy, a že bude mať vlastnosti dojednané v tejto zmluve.
2. Zhotoviteľ poskytuje objednávateľovi záruku na dielo, ktorá začína plynúť od dátumu odovzdania a prevzatia každej etapy diela samostatne a končí nadobudnutím právoplatnosti kolaudačného rozhodnutia stavby, na ktorú bolo dielo vypracovávané.
3. V prípade, že sa počas záručnej doby preukáže najmä nekvalita a neúplnosť diela, prípadne budú zistené iné vady diela napr. nezrovnalosti v stavebnej časti, nesúlad s výkazom výmer, chýbajúce časti projektovej dokumentácie na jednotlivé časti diela, ktoré sú nevyhnutné pre realizáciu a správne fungovanie stavby, chybne uvedené rozmery, počty kusov jednotlivých prvkov, nesprávne použitá technológia a podobne, má objednávateľ nárok požadovať od zhotoviteľa bezplatné odstránenie vád diela. Rovnako má objednávateľ nárok požadovať od zhotoviteľa náhradné plnenie vždy vtedy, ak projektová dokumentácia kvalitatívne nezodpovedá účelu a povahe diela na jej základe zhotovovaného. Ak sa zmluvné strany nedohodnú inak, lehota na odstránenie vád bude 10 dní odo dňa obdržania písomnej reklamácie oprávnenej vady diela. Uvedené sa nevzťahuje na situáciu, ak zhotoviteľ vzhľadom na charakter stavby nemohol ani pri vynaložení odbornej spôsobilosti predvídať všetky okolnosti potrebné pre zhotovenie diela v zmysle tejto zmluvy (napr. pri odkrytí časti stavby), v takom prípade sú oprávnené zmluvné strany uzatvoriť dodatok v zmluve v súlade s §18 Zák. o verejnom obstarávaní č. 343/2015 Z.z.
4. Nároky objednávateľa z riadne reklamovanej vady sa riadia príslušnými ustanoveniami Obchodného zákonníka č. 513/1991 Zb. v platnom znení.
5. Uplatnením nárokov z vád diela nie sú dotknuté nároky objednávateľa na náhradu škody alebo na zmluvnú pokutu.
6. Zhotoviteľ predloží pred podpisom tejto zmluvy objednávateľovi doklad preukazujúci poistenie zodpovednosti za škodu zhotoviteľa v zmysle § 12 Zákona SNR č. 138/1992 Zb. v znení neskorších predpisov vo výške min. 50 tisíc Eur.
7. V prípade, že počas plynutia záručnej doby alebo počas realizácie diela zhotovovaného podľa spracovanej projektovej dokumentácie budú zistené nedostatky, vady projektovej dokumentácie alebo chýbajúce časti nevyhnutné pre zhotovenie a riadne užívanie diela ako celku (tak ako je uvedené v čl. VII ods. 7.3 tejto zmluvy) a v dôsledku uvedených skutočností vznikne preukázateľne objednávateľovi finančná alebo materiálna škoda, je objednávateľ oprávnený uplatňovať si náhradu tejto škody od zhotoviteľa v zmysle všeobecných ustanovení o náhrade škody podľa Obchodného zákonníka. Zhotoviteľ v takom prípade zodpovedá objednávateľovi za škodu, ktorú zavinil nedostatočnou kvalitou projektovej dokumentácie vo výške objednávateľom alebo treťou osobou skutočne vyčíslených nákladov potrebných na realizáciu chýbajúcich častí diela alebo nevhodne zvolených postupov, ktoré museli byť objednávateľom vykonané za účelom zabezpečenia užívania diela ako celku (ktoré bolo zhotovované podľa projektovej dokumentácie na základe tejto zmluvy). Zhotoviteľ je povinný takto vyčíslenú škodu uhradiť objednávateľovi do 30 dní odo dňa doručenia písomného vyrozumenia objednávateľa o vzniku škody, jej povahe a výške.

**VIII.  
PODMIENKY VYKONANIA DIELA**

1. Zhotoviteľ sa zaväzuje, že bude pri plnení predmetu zmluvy postupovať s odbornou starostlivosťou a v súlade s rozhodnutiami, záväznými stanoviskami a vyjadreniami dotknutých orgánov štátnej správy a samosprávy a ďalších dotknutých subjektov vydaných pred, resp. v procese plnenia predmetu zmluvy, v zmysle požiadaviek objednávateľa a podmienok verejného obstarávania.
2. Dielo sa zhotoviteľ zaväzuje vyhotoviť v rozsahu a forme, aby zodpovedalo platnej slovenskej legislatíve, platným právnym predpisom a európskym a slovenským technickým normám, okrem iných najmä v súlade so Zákonom č. 50/1976 Zb. stavebným zákonom v platnom znení.
3. Projektovú dokumentáciu pre stavebné povolenie vyhotoviť v minimálnom obsahovom a rozsahovom členení stanovenom v § 9 Vyhlášky MŽPSR č. 453/2000 Z. z., ktorou sa vykonávajú niektoré ustanovenia stavebného zákona v platnom znení vrátane výkazu výmer, rozpočtových nákladov a v rozsahu stanovenom podľa prílohy č. 2 zmluvy.
4. Súčasťou projektovej dokumentácie v zmysle čl. III tejto zmluvy budú aj rozpočtové náklady stavby a výkaz výmer.
5. Projektová dokumentácia, ktorá je predmetom plnenia podľa tejto zmluvy bude overená autorizovanou osobou vrátane výkazu výmer a rozpočtových nákladov.
6. Zhotoviteľ je povinný bez zbytočného odkladu upozorniť na nevhodnú povahu alebo chybu veci, podkladov alebo pokynov v zmysle § 551 Obchodného zákonníka daných mu objednávateľom na vyhotovenia diela, ktoré mu bránia zhotoviť dielo riadne a včas. V opačnom prípade zodpovedá za škody, ktoré v dôsledku nesplnenia tejto povinnosti vzniknú.
7. Zmluvné strany prehlasujú, že všetky skutočnosti obchodnej, technickej alebo inej povahy, o ktorých sa zmluvné strany počas plnenia predmetu tejto zmluvy dozvedeli, sú predmetom obchodného tajomstva, podľa príslušných ustanovení Obchodného zákonníka. Zmluvné strany sa zaväzujú, že tieto informácie nepoužijú pre iné účely ako pre plnenie podmienok tejto zmluvy.

**IX.**

**VLASTNÍCKE PRÁVO K DIELU A NEBEZPEČENSTVO ŠKODY NA DIELE**

* 1. Nebezpečenstvo škody na diele a vlastnícke právo k dielu prechádza na objednávateľa dňom podpísania odovzdávacieho a preberacieho protokolu tej ktorej časti diela oboma zmluvnými stranami podľa čl. V ods. 5.4 tejto zmluvy.
  2. V prípade, že dielo alebo jeho ktorákoľvek časť, ktorého vykonanie je predmetom tejto zmluvy spĺňa náležitosti autorského diela podľa zákona č. 185/2015 Z. z. o autorskom práve a právach súvisiacich s autorským právom (autorský zákon) v znení neskorších predpisov (ďalej len „ autorský zákon“), zhotoviteľ udeľuje objednávateľovi dňom prevzatia diela v zmysle článku V ods. 5.3 tejto zmluvy licenciu podľa § 65 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v §19 ods. 4 autorského zákona, tak aby dielo mohol používať na vlastnú potrebu, a za týmto účelom ho poskytovať aj tretím osobám, najmä pre jeho použitie v konaní o vydanie územného rozhodnutia, stavebného povolenia alebo kolaudačného rozhodnutia.
  3. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia diela v zmysle čl. V ods. 5.4 objednávateľovi súhlas na postúpenie licencie a súhlas, aby objednávateľ udelil tretej osobe súhlas na použite diela (sublicenciu) v rozsahu udelenej licencie. Zhotoviteľ udeľuje objednávateľovi licenciu bezodplatne.

**X.**

**ZMLUVNÉ POKUTY**

* 1. Ak zhotoviteľ neodovzdá dielo v zmluvne dohodnutom termíne, zaplatí zmluvnú pokutu vo výške 0,5% z celkovej ceny diela za každý deň omeškania.
  2. Ak zhotoviteľ neodstráni vady diela v čase dohodnutom v tejto zmluve príp. v čase písomne dohodnutom zmluvnými stranami, zaplatí zmluvnú pokutu vo výške 0,5% z celkovej ceny diela za každý deň omeškania.
  3. Zaplatením zmluvnej pokuty nie je dotknutý nárok objednávateľa na náhradu škody.
  4. Zhotoviteľ nie je v omeškaní v prípade, že omeškanie zhotoviteľa je spôsobené prekážkou na strane objednávateľa (napr. neskorým dodaním podkladov).
  5. Ak objednávateľ nezaplatí faktúru v lehote vymedzenej touto zmluvou, zhotoviteľ je oprávnený požadovať od objednávateľa zaplatenie úroku z omeškania vo výške 0,05% z celkovej vyfakturovanej sumy za každý deň omeškania.

**XI.  
ODSTÚPENIE OD ZMLUVY, RIEŠENIE SPOROV**

* 1. Každá zo zmluvných strán môže od zmluvy odstúpiť za podmienok stanovených Obchodným zákonníkom č. 513/1991 Zb. v platnom znení.
  2. Odstúpiť od zmluvy je možné v prípade podstatného porušenia tejto zmluvy, pričom za podstatné porušenie považujú zmluvné strany najmä omeškania s plnením ich záväzkov, a to napriek písomnej výzve oprávnenej strany s poskytnutím primeranej lehoty na dodatočné splnenie záväzku povinnej strany. Účinky odstúpenia od zmluvy nastanú dňom doručenia oznámenia.
  3. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie a nárokov na zaplatenie ceny diela resp. časti diela, ktorá bola do odstúpenia zrealizovaná.
  4. Odstúpenie od zmluvy možno urobiť doručením písomného oznámenia o odstúpení za podmienok uvedených v tomto článku.  Účinky odstúpenia od zmluvy nastávajú dňom nasledujúcim po dní doručenia tohto oznámenia druhej zmluvnej strane.
  5. V prípade, že dôjde k predčasnému skončeniu zmluvného vzťahu z dôvodov na strane zhotoviteľa, je objednávateľ oprávnený fakturovať zhotoviteľovi zmluvnú pokutu vo výške 10 % z celkovej ceny diela.
  6. Ak dôjde k zrušeniu alebo odstúpeniu od tejto zmluvy na strane objednávateľa bez zavinenia zhotoviteľa, bude zhotoviteľ fakturovať
  7. objednávateľovi práce rozpracované ku dňu zrušenia alebo odstúpenia od zmluvy vo výške podľa rozsahu vykonaných prác na predmete zmluvy. Nárok na úhradu prác a dodávok realizovaných zhotoviteľom ku dňu odstúpenia od zmluvy zostáva zhotoviteľovi zachovaný a vyúčtuje sa podľa zmluvných cien.
  8. Zmluvné strany sa dohodli, že prípadné vzájomné spory budú riešiť predovšetkým vzájomnou dohodou a až následne súdnou cestou.

# XII. ZÁVEREČNÉ USTANOVENIA, VYŠŠIA MOC

* 1. Táto zmluva bola uzatvorená slobodne a vážne, určite a zrozumiteľne, zmluvné strany si zmluvu riadne prečítali a s jej obsahom bez výhrad súhlasia.
  2. Pre účely tejto zmluvy sa za vyššiu moc považujú prípady, ktoré nie sú závislé a ani ich nemôžu ovplyvniť zmluvné strany, napr. mobilizácia, vojna, povstanie, živelné pohromy, pandémia atď.
  3. Ak sa splnenie tejto zmluvy stane nemožným do 1 mesiaca od vyskytnutia sa vyššej moci, strana ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení od zmluvy.
  4. Ostatné zmluvné vzťahy touto zmluvou výslovne neupravené sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky.
  5. Ak nie je možné doručiť akúkoľvek písomnosť podľa tejto zmluvy adresátovi na adresu jeho sídla uvedenú v tejto zmluve, alebo ak adresát odmietne akúkoľvek písomnosť prevziať, považuje sa písomnosť za doručenú dňom nasledujúcim po dni vrátenia sa nedoručenej písomnosti späť odosielateľovi, a to aj vtedy, ak sa adresát o tom nedozvie. Domnienka doručenia platí len v prípade, že sa písomnosť doručuje doporučene.
  6. Zmluva je vyhotovená v štyroch (4) rovnopisoch, z ktorých Objednávateľ obdrží tri (3) vyhotovenia a Zhotoviteľ jedno (1) vyhotovenie.
  7. Meniť a dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.
  8. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám, bez jeho písomného súhlasu, alebo tieto informácie nepoužijú na iné účely ako na plnenie podmienok tejto zmluvy.
  9. Zhotoviteľ berie na vedomie, že objednávateľ je povinnou osobou v zmysle § 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a súhlasí so zverejnením tejto zmluvy na webovom sídle objednávateľa.
  10. Zhotoviteľ vyslovuje súhlas so spracovaním osobných údajov potrebných na realizáciu tejto zmluvy a súčasne vyslovuje súhlas so zverejnením svojich údajov a údajov ním oprávnených fyzických osôb. Žiadna skutočnosť, obsiahnutá v ustanoveniach tejto zmluvy, nie je predmetom obchodného tajomstva, ani povinnej mlčanlivosti, okrem skutočností zhotoviteľom výslovne označených.
  11. Táto zmluva nadobúda platnosť dňom jej podpisu oboma zmluvnými stranami. Zmluva nadobúda účinnosť dňom nasledujúcim po dni jej zverejnenia na webovom sídle Objednávateľa.
  12. Zhotoviteľ je povinný strpieť výkon kontroly, auditu a overovania súvisiaceho s predmetom zmluvy kedykoľvek počas platnosti a účinnosti zmluvy o poskytnutí príspevku a to oprávnenými osobami a poskytnúť im všetku potrebnú súčinnosť. Oprávnenou osobou na výkon kontroly sú najmä:

a) Ministerstvo kultúry Slovenskej republiky a ním poverené osoby,

b) Ministerstvo financií Slovenskej republiky a ním poverené osoby,

c) Úrad vládneho auditu,

d) Protimonopolný úrad Slovenskej republiky,

e) Kontrolné orgány Európskej únie,

f) Výbor pre vnútorný audit a vládny audit;

g) Najvyšší kontrolný úrad Slovenskej republiky;

h) Splnomocnení zástupcovia Európskej Komisie a Európskeho dvora audítorov.

* 1. Zmluvné strany po oboznámení sa s obsahom tejto zmluvy vyhlasujú, že súhlasia s jej obsahom a potvrdzujú, že táto zmluva bola spísaná na základe pravdivých údajov a nebola dohodnutá v tiesni, ani za inak jednostranne nevýhodných podmienok. Na dôkaz toho pripájajú svoje podpisy.

V Levoči dňa ...................... V ................., dňa .................

Za Objednávateľa: Mesto Levoča Za Zhotoviteľa:

.......................................................... ..........................................................

Ing. Miroslav Vilkovský, MBA Titul, meno, priezvisko

primátor mesta funkcia osoby

**Prílohy k Zmluve o dielo:**

Príloha č. 1 Cenová ponuka uchádzača

Príloha č. 2 Minimálny požadovaný rozsah diela

**Minimálny požadovaný rozsah diela**

Dielo bude pozostávať z týchto častí:

* Sprievodný správa,
* Súhrnná technická správa,
* Celková situácia stavby (zastavovací plán),
* Koordinačný výkres stavby,
* Dokumentácia stavebných objektov (stavebná časť),
* Projekt protipožiarnej bezpečnosti stavby,
* Projekt organizácia výstavby,
* Dokumentácia prevádzkových súborov,
* Celkové náklady stavby,
* Doklady.

Bližšia špecifikácia jednotlivých časti dokumentácie je uvedená v prílohe č. 2 a v prílohe č. 3 Sadzobníka pre navrhovanie ponukových cien projektových prác a inžinierskych činností UNIKA.